laion/Wikipedia-Exotic huggingface dataset:
রেজাউদ্দিন স্টালিন

রেজাউদ্দিন স্টালিন (জন্ম ২২শে নভেম্বর, ১৯৬২) হলেন একজন বাংলাদেশী কবি, লেখক ও টেলিভিশন ব্যক্তিত্ব। তিনি আশির দশকের অগ্রগণ্য কবি হিসেবে বিবেচিত। তার রচিত কাব্যগ্রন্থের সংখ্যা ৪৫টি। কবিতায় অবদানের জন্য তিনি ২০০৬ সালে বাংলা একাডেমি সাহিত্য পুরস্কার লাভ করেন। স্টালিন ১৯৬২ সালের ২২শে নভেম্বর তৎকালীন পূর্ব পাকিস্তানের (বর্তমান বাংলাদেশ বৃহত্তর যশোরের ঝিনাইদহ জেলার কালিগঞ্জ উপজেলার নলভাঙ্গা গ্রামে জন্মগ্রহণ করেন। তার পিতা শেখ বোরহানউদ্দিন আহমেদ ছিলেন মাধ্যমিক বিদ্যালয়ের প্রধান শিক্ষক এবং মাতা রেবেকা সুলতানা একজন স্কুল শিক্ষিকা ছিলেন। তিনি অবসরে গিয়েছেন। তার দুই বোন রয়েছে। তারা হলেন সুহিতা সুলতানা ও সেতারা এলিন। স্টালিনের শৈশব কাটে নলভাঙ্গা গ্রামে। পরবর্তীতে তারা সপরিবারে কালিগঞ্জ শহরে চলে যান। ১৯৬৯ সাল থেকে তারা কালিগঞ্জ থেকে যশোর নতুন উপশহরে চলে যান এবং সেখানে উপশহরের ডি ব্লকের ২২৩ নম্বর বাসাতে স্থায়ীভাবে বসবাস শুরু করেন। শৈশব থেকে তিনি কবিতা লিখতেন। আট বছর বয়সে তার প্রথম কবিতা শপথ ১৯৭০ সালে শতদল পত্রিকায় প্রকাশিত হয়। স্টালিন রচিত প্রথম কাব্যগ্রন্থ ফিরিনি অবাধ্য আমি। পরবর্তীতে তিনি আরও ৪৫টি কাব্যগ্রন্থ রচনা করেন। তার রচিত উল্লেখযোগ্য কাব্যগ্রন্থসমূহ হল আর্শীবাদ করি আমার দুঃসময়কে, আঙ্গুলের জন্য দ্বৈরথ, হিংস্র নৈশ্য ভোজ, সব জন্মে শত্রু ছিল যে। তার সর্বশেষ কাব্যগ্রন্থ তদন্ত রিপোর্ট। তিনি রবীন্দ্রনাথ আরোগ্য নামে একটি প্রবন্ধ গ্রন্থ রচনা করেছেন। তার রচিত ছড়া গ্রন্থ হাঁটতে থাকো। স্টালিন রচিত একমাত্র উপন্যাস সম্পর্কেরা ভাঙ্গে। তার কবিতার একটি একক সিডি "আবার একদিন বৃষ্টি হবে", এটি আবৃত্তি করেন প্রদীপ ঘোষ। অনুবাদক জাকারিয়া সিরাজী সিলেক্টটেড পয়েমস অব রেজাউদ্দিন স্টালিন নামে একটি গ্রন্থ ইংরেজিতে অনুবাদ করেন। রেজাউদ্দিন স্টালিনের কবিতা ইংরেজি, হিন্দি, উর্দু, উড়িয়া, রুশ, জার্মান, চীনা, জাপানী ও ফরাসী ভাষায় অনূদিত হয়েছে। ২০০৬: কবিতায় অবদানের জন্য "বাংলা একাডেমি সাহিত্য পুরস্কার - ২০০৫" "রেজাউদ্দিন স্টালিন"। বিডিনিউজ টোয়েন্টিফোর ডটকম। ১৩ মে ২০১৩ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  গালিব, গওহর (২৪ মার্চ ২০১৭)। "রেজাউদ্দিন স্টালিনের শ্রেষ্ঠ কবিতা : বিরুদ্ধ স্রোতে যাত্রা"। দৈনিক ভোরের কাগজ। ১১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "রেজাউদ্দিন স্টালিন"। যশোর ইনফো। ১৪ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  এনটিভি অনলাইনে 'রেজাউদ্দিন স্টালিনের পাঁচটি কবিতা' জাগো নিউজে 'রেজাউদ্দিন স্টালিনের ৩টি কবিতা' দৈনিক ভোরের কাগজে 'রেজাউদ্দিন স্টালিন-এর কবিতা' ওয়েব্যাক মেশিনে আর্কাইভকৃত ৩ ফেব্রুয়ারি ২০১৮ তারিখে
মালখানগর হাই স্কুল

মালখানগর হাই স্কুল, মুন্সীগঞ্জ জেলার সিরাজদিখান উপজেলার মালখানগর ইউনিয়নের একটি উচ্চ বিদ্যালয়। এই বিদ্যালয়টি ১৮৮৯ সনে প্রতিষ্ঠা করা হয়েছে। এর আশেপাশের অন্যান্য বিদ্যালয়ের চেয়ে মালখানগর হাই স্কুল মানুষের কাছে অধিক ভালো। এই স্কুলটি "U" আকারের। সম্প্রিতি এর পাশে নতুন একটি ভবন তৈরি করা হয়েছে। ষষ্ঠ শ্রেণি থেকে দশম শ্রেণি পর্যন্ত পড়ার সুবিধা রয়েছে। এই বিদ্যালয়ের একটি সুগঠিত ম্যানেজিং কমিটি রয়েছে। এই বিদ্যালয়ের উন্নয়নে তারা সর্বদাই কাজ করে যাচ্ছে। সম্প্রীতি এই বিদ্যালয়ের একটি ওয়েব পোর্টাল তৈরি করা হয়েছে। যার মাধ্যমে অন্যান্য বিদ্যালয় থেকে এই বিদ্যালয়টি আরও এগিয়ে রয়েছে। এই বিদ্যালয়ে বছরে বিভিন্ন খেলা ও সাংস্কৃতিক অনুষ্ঠান এর আয়োজন করা হয়। "Malkhanagar High School - Sohopathi | সহপাঠী" (ইংরেজি ভাষায়)। সংগ্রহের তারিখ ২০২৪-০১-১৯।  "মালখানগর হাই স্কুল"। malkhanagarup.munshiganj.gov.bd। সংগ্রহের তারিখ ২০২৪-০১-১৯।  প্রাতিষ্ঠানিক ওয়েবসাইট
রতুয়া ১ সমষ্টি উন্নয়ন ব্লক

রতুয়া ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমা এর অন্তর্গত একটি ব্লক। ব্লকটির সদর রতুয়া। রতুয়া ২৫°১২′ উত্তর ৮৭°৫৬′ পূর্ব﻿ / ﻿২৫.২০° উত্তর ৮৭.৯৩° পূর্ব﻿ / 25.20; 87.93 দ্রাঘিমাংশ এ অবস্থিত। রতুয়া ১ সমষ্টি উন্নয়ণ ব্লক মোট ২২৫.১৭ বর্গকিলোমিটার এলাকা জুড়ে বিস্তৃত। রতুয়া ১ ব্লক / পঞ্চায়েত সমিতির গ্রাম পঞ্চায়েত গুলি: মাহানন্দতলা, বিলাইমারী, দেবীপুর, কাহালা, রতুয়া, বাহারাল, ভাডো, সামসি, চাঁদমনি ১, চাঁদমনি ২। ২০১১ সালের জনগণনা অনুসারে, রাতুয়া ১ সমষ্টি উন্নয়ন ব্লকের জনসংখ্যা ২৭৫,৩৮৮। এর মধ্যে ১৪২,১৮৩ জন পুরুষ ও ১৩৩,২০৫ জন মহিলা। ২০১১ সালের জনগণনা অনুসারে রতুয়া ১ ব্লকের ২৭৫,৩৮৮ জনের মধ্যে ১৩৮,১৩৭ জন সাক্ষর। তার মধ্যে ৭৬,২৮০ জন পুরুষ ও ৬১,৮৭৫ জন মহিলা। "Contact details of Block Development Officers"। Malda district। West Bengal Government। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১১-০২-১৭।  "Ratua I at a Glance"। Maldah District। District administration। ২০১৩-০৫-০৮ তারিখে মূল থেকে আর্কাইভ করা। সংগ্রহের তারিখ ২০১১-০২-১৪।  "GPwise Population of Malda district"। Malda district। Malda district administration। ২০১৩-০৫-০৮ তারিখে মূল থেকে আর্কাইভ করা। সংগ্রহের তারিখ ২০১১-০২-১৪।  "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ২১ সেপ্টেম্বর ২০১৫।  Ratua I
কেদারনাথ (চলচ্চিত্র)

কেদারনাথ হলো অভিষেক কাপুর রচিত, পরিচালিত এবং সহ-প্রযোজিত একটি ভারতীয় হিন্দি ভাষার চলচ্চিত্র। এতে প্রধান ভূমিকায় রয়েছেন সুশান্ত সিং রাজপুত এবং সারা আলি খান। এটি সারার অভিষেক চলচ্চিত্র। এই চলচ্চিত্রের নির্মাণ শুরু হয় ২০১৭ সালের জুন মাসে, এবং প্রধান আলোকচিত্র ধারণ শুরু হয় ২০১৭ সালের সেপ্টেম্বর মাসে। সুশান্ত সিং রাজপুত সারা আলি খান "Kedarnath | British Board of Film Classification"। www.bbfc.co.uk (ইংরেজি ভাষায়)। সংগ্রহের তারিখ ২০১৮-১২-০৬।  https://www.boxofficeindia.com/movie.php?movieid=5558 "Kedarnath Box Office collection till- Now Bollywood Hungama"। Bollywood Hungama। সংগ্রহের তারিখ ২৭ জানুয়ারি ২০১৯।  "SARA ALI KHAN TO DEBUT OPPOSITE SUSHANT SINGH RAJPUT IN AN ABHISHEK KAPOOR FILM" "First look of Kedarnath: Sara Ali Khan and Sushant Singh Rajput begin shooting for Abhishek Kapoor film" ইন্টারনেট মুভি ডেটাবেজে কেদারনাথ (ইংরেজি)
আসিফ হোসেন খান

আসিফ হোসেন খান একজন বাংলাদেশি শ্যুটার। তিনি ২০০২ কমনওয়েলথ গেমসের ১০ মিটার এয়ার রাইফেলে স্বর্ণপদক জেতেন এবং ২০০৪ সালের সাফ গেমসে একই ইভেণ্টে সোনা জিতে সাফল্যের পুনরাবৃত্তি ঘটান। ২০০৬ সালের ২ অক্টোবর বাংলাদেশের স্থানীয় পুলিশ তাকে হিংস্রভাবে প্রহার করে এবং এতে তার দুই হাত আঘাতপ্রাপ্ত হয়। আসিফের শ্যুটিং ক্যারিয়ারের সুচনা ঘটে পাবনা শ্যুটিং ক্লাবে। শ্যুটিংয়ের চেয়ে এথলেটিক্সকেই বেশি আকর্ষণীয় মনে করলেও তিনি ১৯৯৯ এবং ২০০০ সালে আন্তঃ-ক্লাব শ্যুটিং চ্যাম্পিয়নশিপ ছিনিয়ে নেন। তখনো এথলেটিক্সের ভক্ত আসিফ যোগ দেন বাংলাদেশ ক্রীড়া শিক্ষা প্রতিষ্ঠানের (বিকেএসপি) এথলেটিক্স প্রশিক্ষণ কার্যক্রমে। তার ক্যারিয়ার পরিকল্পনা মোড় নেয় যখন তার কোচ তাকে নবগঠিত শ্যূটিং দলে যোগ দিতে আহ্বান জানান। আসিফ রাজি হলেও তার মূলে আগ্রহের চেয়ে দায়িত্ববোধই ছিল বেশি। পরবর্তীতে তিনি স্বীকার করেন যে বিকেএসপির কোচরা তার ভিতরে জয় করার মানসিকতা জাগিয়ে তোলেন। আসিফ ২০০২ বাংলাদেশ গেমসে অংশ নিয়ে ব্রোঞ্জ জেতেন। জাতীয় দলের সেচ্ছাসেবকরা তার সাফল্য চিহ্নিত করেন এবং সেই বছরের কমনওয়েলথ গেমসের ক্যাম্পে তার ডাক পড়ে। আসিফ এই আমন্ত্রণে বিস্মিত হন এবং সেখানে আরও কঠিন পরিস্থিতির সম্মুখীন হন। কিন্তু তার প্রতিভা এবং কঠোর পরিশ্রম দিয়ে তিনি সবাইকে বিমুগ্ধ করেন এবং জাতীয় দলের জন্য মনোনীত হন। কমনওয়েলথ গেমসে ভারতীয় অভিনব বিন্দ্রাকে হারিয়ে সোনা জয়। এখণও আসিফের সেরা সাফল্য। এরপর আর নিজেকে সেভাবে প্রমাণ করতে পারেননি অন্যতম দেশ সেরা এ শ্যূটার। ঢাকা এসএ গেমসে সাফল্য দিয়ে নিজেকে ফিরে পাওয়ার পথ প্রশস্ত করেছিলেন। কিন্তু তা বাস্তবতার আলো দেখেনি। দিল্লি কমওয়েলথ গেমসে আবদুল্লা হেল-বাকীকে নিয়ে তামা জেতেন পাবনার এ যুবক। বিদেশে এটা শেষ সাফল্য। বাকির উত্থানে ঘরোয়া সেরা শ্যূটারের মূকুট হারান আসিফ। মিউনিখ শ্যূটিং বিশ্বকাপ ও এশিয়ান শ্যূটিং চ্যাম্পিয়নশীপে নৈপুণ্য ছিল সাদামাটা। "Khan on target for Bangladesh"। BBC Sport। জুলাই ৩১, ২০০২।  The Daily Prothom Alo, October 3, 2006 Rahman, Waliur (অক্টোবর ৩, ২০০৬)। "Dhaka police beat up sports hero"। BBC News।  Islam, Quazi Zulquarnain (ফেব্রুয়ারি ১৩, ২০০৬)। "Asif Hossain Khan: Shooting to Commonwealth glory at 15"। The Daily Star। মার্চ ২৭, ২০১৬ তারিখে মূল থেকে আর্কাইভ করা। সংগ্রহের তারিখ জুন ১৮, ২০১৬।
বানৌজা নিশান

বাংলাদেশ নৌবাহিনী জাহাজ (সংক্ষেপেঃ বানৌজা) নিশান বাংলাদেশ নৌবাহিনীর একটি দুর্জয়-শ্রেণীর টহল জাহাজ। জাহাজটি যুদ্ধকালীন সময়ে দেশের জলসীমার সার্বভৌমত্ব রক্ষা, শত্রু জাহাজ ও সাবমেরিন বিধ্বংসী অভিযান এবং বাণিজ্যিক জাহাজের নিরাপত্তা রক্ষায় গুরুত্বপূর্ণ ভূমিকা পালন করবে। এছাড়াও, শান্তিকালীন সময়ে অবৈধ মৎস্য নিধন, জলদস্যুতা দমন, মানবপাচার ও চোরাচালান প্রতিরোধসহ সুনীল অর্থনীতির পরিকল্পনা বাস্তবায়নে কার্যকর ভূমিকা রাখবে। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ৬ সেপ্টেম্বর, ২০১৫ সালে গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা খুলনা শিপইয়ার্ডে বানৌজা নিশান নির্মাণের সূচনা করেন। সর্বশেষ ৮ নভেম্বর, ২০১৭ সালে খুলনাস্থ নৌ ঘাঁটি বানৌজা তিতুমীর এর নেভাল বার্থে আনুষ্ঠানিকভাবে যুদ্ধজাহাজ বানৌজা নিশান নৌবহরে কমিশনিং করেন গণপ্রজাতন্ত্রী বাংলাদেশের মহামান্য রাষ্ট্রপতি মোঃ আব্দুল হামিদ। বানৌজা নিশান জাহাজটির দৈর্ঘ্য ৬৪.২ মিটার (২১১ ফু), প্রস্থ ৯ মিটার (৩০ ফু)* এবং গভীরতা ৫.২৫ মিটার (১৭.২ ফু) এবং ওজন ৬৪৮ টন। জাহাজটি গলুই স্ফীতাকার হওয়ার কারণে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য ২টি শ্যাফট এবং ২টি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি ২৭ নট (৫০ কিমি/ঘ; ৩১ মা/ঘ) এবং সর্বোচ্চ পাল্লা ২,০০০ নটিক্যাল মাইল (২,৩০০ মা; ৩,৭০০ কিমি)*। জাহাজটি ৭০ জন সদস্য নিয়ে একটানা ১৫ দিন সমুদ্রে অভিযান পরিচালনা করতে সক্ষম। এই জাহাজটি মূলত ডুবোজাহাজ বিধ্বংসী অভিযানে ব্যবহৃত হয়। এই জাহাজটিতে প্রধান অস্ত্র হিসেবে রয়েছে ১টি এনজি ১৬-১ ৭৬ মিমি কামান। এছারাও জাহাজটি ১টি সিএস/এএন২ ৩০ মিমি কামান বহন করে যা বিমান বিধ্বংসী অস্ত্র হিসেবেও ব্যবহার করা যায়। ডুবোজাহাজ বিধ্বংসী অস্ত্র হিসেবে রয়েছে ৬টি ইটি-৫২সি ৩২৪ মিমি টর্পেডো। জাহাজের প্রধান র‍্যাডার হিসেবে আছে ১টি জাপানি জেএমএ ৩৩৩৬ এক্স-ব্যান্ড নৌচালনা র‍্যাডার এবং ১টি চীনা এসআর৪৭এজি সমুদ্রপৃষ্ঠ এবং আকাশ অনুসন্ধান র‍্যাডার। নৌচালনা র‍্যাডারটিকে সাহায্য করার জন্য রয়েছে ভিশন মাস্টার সামুদ্রিক মানচিত্র প্রস্তুতকারী র‍্যাডার। জাহাজটি ১টি টিআর৪৭সি র‍্যাডার বহন করে যা অনুসরণ র‍্যাডার হিসেবে ব্যবহৃত হয়। জলনিম্নে সনাক্তকরণের জন্য জাহাজটির একটি ৮,০০০ মিটার (২৬,০০০ ফু) পাল্লার ইএসএস-২বি সোনার রয়েছে। বাংলাদেশ নৌবাহিনীর জাহাজের তালিকা বানৌজা দুর্জয় বানৌজা নির্মূল বানৌজা দুর্গম "PM opens largest warship-building project at Khulna Shipyard"। BSS News। ২০১৭-১০-১৫ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৭।  "Navy gets submarine tugboat, large patrol craft"। The Dhaka Tribune। ১৭ মার্চ ২০১৭। সংগ্রহের তারিখ ২৩ মার্চ ২০১৭।  "President Hamid commissions four new naval ships"। The Dhaka Tribune। ৮ নভেম্বর ২০১৭। সংগ্রহের তারিখ ৯ নভেম্বর ২০১৭।  "LARGE PATROL CRAFT – Khulna Shipyard Ltd" (ইংরেজি ভাষায়)। সংগ্রহের তারিখ ২০২১-১১-২৭।  "NAVY Fighter Ship | Dji Phantom 4 Pro | Cinematography By Rizu"।  "বাংলাদেশ নৌবাহিনী জাহাজ বানৌজা নিশান"।  "2*Large Patrol Craft"। Khulna Shipyard। ২০১৭-০৯-১৫ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
হ্যারি কেভ

হেনরি বাটলার হ্যারি কেভ (ইংরেজি: Harry Cave; জন্ম: ১০ অক্টোবর, ১৯২২ - মৃত্যু: ১৫ সেপ্টেম্বর, ১৯৮৯) ওয়াঙ্গানুই এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৪৯ থেকে ১৯৫৮ সময়কালে নিউজিল্যান্ড ক্রিকেট দলের অন্যতম সদস্যসহ অধিনায়কের দায়িত্ব পালন করেছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন হ্যারি কেভ। ১৯৪৫-৪৬ মৌসুম থেকে ১৯৪৯-৫০ মৌসুম পর্যন্ত ওয়েলিংটনের পক্ষে প্রথম-শ্রেণীর ক্রিকেটে অংশ নিয়েছেন। এরপর ১৯৫০-৫১ মৌসুমে সেন্ট্রাল ডিস্ট্রিক্টস দল গঠন থেকে শুরু করে ১৯৫৮-৫৯ মৌসুম পর্যন্ত একাধারে অংশ নেন। তন্মধ্যে, ১৯৫৩-৫৪ মৌসুম থেকে অবসর গ্রহণের পূর্ব-পর্যন্ত দলের নেতৃত্বে ছিলেন হ্যারি কেভ। ১৯৫২-৫৩ মৌসুমে সেন্ট্রাল ডিস্ট্রিক্টসের খেলোয়াড় থাকা অবস্থায় ডুনেডিনে ওতাগোর বিপক্ষে নবম উইকেট জুটিতে ইয়ান লেগাটকে সাথে নিয়ে ২৩৯ রান তুলেছিলেন। তন্মধ্যে, ১১৮ রানের ঐ ইনিংসটি পরবর্তীকালে তার প্রথম-শ্রেণীর ক্রিকেটে ব্যক্তিগত সর্বোচ্চ ইনিংসে পরিণত হয়। ১১ জুন, ১৯৪৯ তারিখে ইংল্যান্ডের বিপক্ষে টেস্ট অভিষেক ঘটে হ্যারি কেভের। সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। তন্মধ্যে, ৯ টেস্টে নিউজিল্যান্ড দলের অধিনায়কের দায়িত্বে ছিলেন। ১৯৪৯ ও ১৯৫৮ সালে ইংল্যান্ড সফরে যান। এরপর ১৯৫৫-৫৬ মৌসুমে পাকিস্তান ও ভারত সফর করেন। দলগুলোর বিপক্ষে আট টেস্টের সবকটিতেই তিনি অধিনায়কত্ব করেন। ১৯৫৫-৫৬ মৌসুমে ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে দলের অধিনায়কের দায়িত্ব পালন করেন। দ্বিতীয় টেস্টে খেলার বাইরে অবস্থান করেন। কিন্তু, তৃতীয় ও চতুর্থ টেস্টে জন রিডের অধিনায়কত্বে অংশ নেন। তন্মধ্যে, অকল্যান্ডের চতুর্থ টেস্টে উভয় ইনিংসে চারটি করে মোট আট উইকেট নিয়ে নিউজিল্যান্ড দলকে তাদের ক্রিকেটের ইতিহাসের প্রথম বিজয়ে প্রভূতঃ ভূমিকা পালন করেন। খেলায় তার বোলিং পরিসংখ্যান ছিল ৪০.৪-২৬-৪৩-৮। ১৫ সেপ্টেম্বর, ১৯৮৯ তারিখে ৬৬ বছর বয়সে ওয়াঙ্গানুই এলাকায় হ্যারি কেভের দেহাবসান ঘটে। Otago v Central Districts 1952-53 New Zealand v West Indies, Auckland 1955-56 জন রিচার্ড রিড ওয়াল্টার হ্যাডলি জিওফ রাবোন নিউজিল্যান্ড জাতীয় ক্রিকেট দলের অধিনায়কদের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে হ্যারি কেভ (ইংরেজি) ক্রিকেটআর্কাইভে হ্যারি কেভ (সদস্যতা প্রয়োজনীয়) (ইংরেজি) ডিএনজেডবিতে হ্যারি কেভ (ইংরেজি) From Leonard to Harry: the Cave family legacy ওয়েব্যাক মেশিনে আর্কাইভকৃত ১৩ জানুয়ারি ২০১৫ তারিখে at nzcricketmuseum.co.nz
ড্যান-এক্সেল জোগান্ডু

ড্যান-এক্সেল জোগান্ডু (জন্ম ৩ জুন ১৯৯৯) একজন ফরাসী ফুটবলার, যিনি একজন সেন্ট্রে-ব্যাক হিসেবে জার্মান ফুটবল ক্লাব বরুসিয়া ডর্টমুন্ড এর হয়ে খেলে থাকেন। জোগান্ডু, ২০১১ সালে মাত্র ১২ বছর বয়সে জনপ্রিয় ফরাসী ক্লাব প্যারিস সেন্ট জার্মেই-এর সাথে চুক্তিবদ্ধ হওয়ার পূর্বে তার নিজ শহরের ক্লাব ইউএস স্রেটিল-এর হয়ে কিশোর পর্যায়ে খেলার মাধ্যমে তার খেলোয়াড়ী জীবন শুরু করেন। এর পরবর্তীতে তিনি ২০১৬ সালে ক্লাবটির সংরক্ষিত খেলোয়াড়দের দলে আরোপিত হবার আগ পযন্ত তিনি সেখানো যোগ দেবার পরের পাচঁ সিজন পিএসজির নিজেস্ব একাডেমীতে খেলোয়াড় উন্নয়ন প্রক্রিয়ার মধ্যে কাটান, যেখানে তিনি ২০১৬-১৭ এর সিএফএ-এর নয়টি ম্যাচে মাঠে নামেন। জোগান্ডু, ফ্রান্স অনূর্ধ্ব ১৬, অনূর্ধ্ব ১৭ এবং অনূর্ধ্ব ১৮ পর্যায়ে দলের হয়ে নিজ দেশের প্রতিনিধিত্ব করেছেন এবং বর্তমানে তিনি ফ্রান্স অনূর্ধ্ব ১৯ দলের ক্যাপ্টেন-এর দাইত্ব পালন করছেন। জোগান্ডুর জন্ম হয় ফ্রান্সে, এবং তিনি আইভোরিয়ান (আইভরী কোস্টের অধিবাসী) বংশধর। ২৫শে নভেম্বর ২০১৭ পর্যন্ত হালনাগাদকৃত। https://www.bvb.de/Mannschaften/Profis/Dan-Axel-Zagadou "Dan-Axel Zagadou"। worldfootball.net। HEIM:SPIEL। সংগ্রহের তারিখ ৫ আগস্ট ২০১৭।  "D. Zagadou"। Soccerway। সংগ্রহের তারিখ ৫ আগস্ট ২০১৭।  "Une autre pépite ivoirienne du PSG: Dan-Axel Zagadou"। ৪ মে ২০১৭। ২২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৮।  France profile ওয়েব্যাক মেশিনে আর্কাইভকৃত ৬ আগস্ট ২০১৭ তারিখে at FFF Dan-Axel Zagadou on Borussia Dortmund's official website ওয়ার্ল্ডফুটবল.নেটে ড্যান-এক্সেল জোগান্ডু (ইংরেজি) সকারওয়েতে ড্যান-এক্সেল জোগান্ডু (ইংরেজি) উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
আমিনুল ইসলাম ভুঁইয়া

আমিনুল ইসলাম ভুঁইয়া (জন্ম: ১লা অক্টোবর, ১৯৫৩) হলেন বাংলাদেশের একজন বিশিষ্ট চিন্তাবিদ, লেখক ও অনুবাদক। তিনি প্লেটোর সমগ্র রচনা বাংলা ভাষায় অনুবাদের জন্য বিশেষভাবে খ্যাতিমান। বাংলা ভাষায় অনুবাদে বিশেষ কৃতিত্বের জন্য ২০১৮ খ্রিষ্টাব্দে তিনি বাংলা একাডেমি সাহিত্য পুরস্কার লাভ করেন। কর্মজীবনে তিনি বাংলাদেশ সিভিল সার্ভিসের একজন সদস্য ছিলেন। ১৯৫৩ খ্রিষ্টাব্দের ১লা অক্টোবর নরসিংদী জেলার বদরপুর গ্রামে জন্মগ্রহণ করেন। ১৯৭৪ খ্রিষ্টাব্দে তিনি ঢাকা বিশ্ববিদ্যালয় থেকে ইংরেজিতে এবং ১৯৮৬ খ্রিষ্টাব্দে যুক্তরাষ্ট্রের আমেরিকান ইউনিভার্সিটি থেকে নীতি বিশ্লেষণ-এ স্নাতকোত্তর ডিগ্রি অর্জন করেন। ২০১০ খ্রিষ্টাব্দে তিনি বাংলাদেশ সরকারের সচিব পদ থেকে অবসর লাভ করেন। অতঃপর তিনি এশীয় উন্নয়ন ব্যাংক (ম্যানিলা) বিকল্প নির্বাহী পরিচালক হিসেবে দায়িত্ব পালন করেন।। তাঁর পছন্দের বিষয় বিজ্ঞানের দর্শন ও তুলনামূলক কিংবদন্তি শাস্ত্র। * প্লেটোর রিপাবলিক-এর ভূমিকা ইংরেজি ভায়া হয়ে অনূদিত (পাঠক সমাবেশ, ২০১৮) প্লাতোর ১৩টি সংলাপের ইংরেজি-ভায়া অনুবাদ ইউথিফ্রো, সক্রেটিসের জবানবন্দি, ক্রিতো, ফিদো, ফিদ্রাস, লেকিজ, প্রোতাগোরাস, মেনো, ইউথিদামাস, লাইসিস, সিম্পোজিয়াম, রিপাবলিক, রাষ্ট্রনায়ক, (পাঠক সমাবেশ, ২০১৪-২০১৭)"আমিনুল ইসলাম ভুইয়া"। পাঠক সমাবেশ।  * প্লেটোর আইনকানুন ইংরেজি ভায়া হয়ে অনূদিত (বাংলা একাডেমি; অনুবাদ, ২০১৩) আঁলা বাদিয়ু ও নিকোলা থুং-র In Praise of Love গ্রন্থের অনুবাদ প্রেমবন্দনা (পাঠক সমাবেশ; ২০১৪) কার্ল পপারের নির্বাচিত দার্শনিক রচনা (অনুবাদ; তিন খণ্ড; বাংলা একাডেমি; ২০০৭, ২০০৮, ২০১০) রবীন্দ্রনাথ: দর্শনভাবনা (মূর্ধন্য; ২০১১)"রবীন্দ্রনাথ: দর্শনভাবনা"।  আকবর আলি খানে Discovery of Bangladesh গ্রন্থের অনুবাদ বাংলাদেশের সত্তার অন্বেষা (বাংলা একাডেমি; ২০০৪) পাওলো ফ্রেইরির Pedagogia do Oprimido (পেদাগোশ্জিয়া দো ওপ্রিমিদো) গ্রন্থের ইংরেজি-আশ্রিত অনুবাদ অত্যাচারিতের শিক্ষা (আরবান, ঢাকা, ১৯৯৩, পরবর্তীতে পাঠক সমাবেশ, ২০২০) সম্রাট বনাম সূর্যসেনের ঐতিহাসিক মামলার রায় (ইংরেজি রায়ের অনুবাদ, খান ব্রাদার্স অ্যান্ড কোম্পানি, ঢাকা; ১৯৯০, ২০০৬) ফ্রঁস ফ্যানোর Les Damnés de la Terre (লে দানি দ্যু লা-তেয়া) গ্রন্থের ইংরেজি হয়ে অনুবাদ জগতের লাঞ্ছিত (বাংলা একাডেমি ও মাওলা ব্রাদার্স, ১৯৮৮) প্লাতোর গর্জিয়াস-এর ইংরেজি-আশ্রিত অনুবাদ (পাঠক সমাবেশ, ২০১৮) প্লাতোর ক্রাতিলাস-এর ইংরেজি-আশ্রিত অনুবাদ (পাঠক সমাবেশ, ২০১৮) প্লাতোর থিয়াইতিতাস-এর ইংরেজি-আশ্রিত অনুবাদ (পাঠক সমাবেশ, ২০১৮) ডেভিড হিউমের An Enquiry Concerning Human Understanding-এর অনুবাদ মানবীয় উপলব্ধির অন্বেষণ (বিশ্বসাহিত্য কেন্দ্র, ঢাকা) বার্ট্রান্ড রাসেলের Human Society in Ethics and Politics-এর অনুবাদ নৈতিকতা ও রাজনীতিতে মানবসমাজ (জাগৃতি, ঢাকা) "'বাংলা একাডেমি সাহিত্য পুরস্কার ২০১৭' ঘোষণা"। দৈনিক যুগান্তর। ২৭ জানুয়ারি ২০১৮। সংগ্রহের তারিখ ২৮ জানুয়ারি ২০১৮।
চিন্তামণি ঘোষ

চিন্তামণি ঘোষ (জন্ম: ১৮৪৪ - মৃত্যু: ১১ আগস্ট ১৯২৮) একজন বাঙালী মুদ্রণ শিল্প বিশেষজ্ঞ ও ব্যবসায়ী। চিন্তামণি ঘোষের জন্ম হয় হাওড়া জেলার বালি গ্রামে। পিতার কর্মস্থল বারাণসীতে তার শিক্ষা আরম্ভ হয়। তের বছর বয়সে পিতা মারা যাওয়ার পরে তিনি এলাহাবাদের ইংরেজি সংবাদপত্র "পাইওনিয়র"-এর অফিসে চাকরি গ্রহণ করেন। মুদ্রণ যন্ত্রের কাজ এইসময় বিশেষভাবে তার শিক্ষা ও গবেষণার বিষয় হয়ে ওঠে। কুড়ি বছর বয়সে তিনি সরকারের মেল সার্ভিস বিভাগে অল্পকালের জন্য চাকরি করেন এবং পরে সরকারেরই হাওয়া অফিসে চাকরি নিয়ে হেড ক্লার্ক পদে উন্নীত হন এবং অবসর গ্রহণ করেন ১৮৮৪ খ্রিষ্টাব্দে এলাহাবাদের সৈন্যবিভাগ থেকে তিনি একটি হ্যান্ড প্রেস কিনে "ইন্ডিয়ান প্রেস" নামের মুদ্রণপ্রতিষ্ঠান স্থাপন করেন। ১৯১০ খ্রীষ্টাব্দে উত্তর প্রদেশে তিনিই প্রথম শক্তিচালিত মুদ্রণযন্ত্রের প্রবর্তন করেন। লিথোগ্রাফি পদ্ধতিতে মুদ্রণ তিনিই প্রথম আরম্ভ করেন। ভাষাবিদ, পণ্ডিত দীনেশচন্দ্র সেন রচিত "বঙ্গভাষা ও সাহিত্য", রবীন্দ্রনাথের বহু গ্রন্থ, অবনীন্দ্রনাথ প্রমুখ শিল্পীদের বহুবর্ণ চিত্র এবং কিছুদিনের জন্য রামানন্দ চট্টোপাধ্যায় সম্পাদিত "প্রবাসী" এলাহাবাদে তার ছাপাখানায় মুদ্রিত হত। ১৯১০ খ্রিষ্টাব্দে "সরস্বতী" নামে একটি হিন্দি পত্রিকা প্রতিষ্ঠা করে তিনি হিন্দী সাহিত্যের উন্নয়ন ও প্রচারে বিশেষ সহায়তা করেন। ১৯২৮ খ্রিষ্টাব্দের ১১ আগস্ট এলাহাবাদে চিন্তামণি ঘোষের মৃত্যু হয়। ভারতকোষ তৃতীয় খণ্ড - বঙ্গীয় সাহিত্য পরিষৎ - কলকাতা।  The man who unveiled Tagore's genius before the world - Times of India The true tradition of print in India - PrintWeek हिंदी पत्रकारिता को सींचनेवाले बांग्लाभाषी मनीषी
মোশতাক আহমেদ

মোশতাক আহমেদ (জন্ম: ৩০শে ডিসেম্বর, ১৯৭৫) হলেন একজন বাংলাদেশী বিজ্ঞান কল্পকাহিনী লেখক ও বাংলাদেশ সরকারী কর্ম কমিশন থেকে সুপারিশপ্রাপ্ত পুলিশ কর্মকর্তা। বাংলা ভাষার বিজ্ঞান কল্পকাহিনী বিষয়ে অবদানের স্বীকৃতি স্বরূপ তিনি ২০১৮ সালে বাংলা একাডেমি প্রদত্ত বাংলা একাডেমি সাহিত্য পুরস্কার লাভ করেন। মোশতাক আহমেদ ১৯৭৫ সালের ৩০শে ডিসেম্বর ফরিদপুর জেলার ভাঙ্গা উপজেলার তুজারপুর ইউনিয়নের সড়ইবাড়ী গ্রামে জন্মগ্রহণ করেন। তার প্রাথমিক শিক্ষা শুরু হয় নিজ গ্রামের প্রাথমিক সরকারী বিদ্যালয়ে। তিনি ১৯৯০ সালে খুলনা জিলা স্কুল হতে মাধ্যমিক পাস করেন। ১৯৯২ সালে তিনি খুলনা বি এল কলেজ থেকে যশোর শিক্ষা বোর্ডে সম্মিলিত মেধা তালিকায় ১৩তম স্থান অধিকার করে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয়ের ফার্মেসি বিভাগ থেকে প্রথম শ্রেণীসহ স্নাতক এবং স্নাতকোত্তর ডিগ্রি অর্জন করেন এবং ঢাকা বিশ্ববিদ্যালয়ের ইনস্টিটিউট অফ বিজনেস এডমিনেস্ট্রেশন (আইবিএ) থেকে এমবিএ ডিগ্রি অর্জন করেন। ২০০৫-০৬ সালে তিনি ব্রিটিশ সিভনিং স্কলার হিসাবে ইংল্যান্ডের লেস্টার বিশ্ববিদ্যালয় থেকে অপরাধ বিজ্ঞান বিষয়ে স্নাতকোত্তর ডিগ্রি অর্জন করেন। আহমেদ ঢাকা বিশ্ববিদ্যালয় থেকে স্নাতকোত্তর ডিগ্রি অর্জনের পর কর্মজীবনের শুরুতে বেক্সিমকো ফার্মাসিউটিক্যালসে যোগদান করেন। পরবর্তীতে তিনি বাংলাদেশ সরকারী কর্ম কমিশনের পরীক্ষায় উত্তীর্ণ হয়ে ২০০১ সালে বাংলাদেশ পুলিশের সহকারী পুলিশ সুপার পদে যোগদানের জন্য সুপারিশপ্রাপ্ত হন। বৈজ্ঞানিক কল্পকাহিনি রোবটিজম ক্লিটি ভাইরাস লাল শৈবাল নিহির ভালবাসা ক্রি ক্রিকি লাল মানব রোবো লিলিপুটের গ্রহে পৃথিবীতে লিলিপুটেরা লিলিপুটদের ফিরে যাওয়া নিকি গিগো পাইথিন গিপিলিয়া বায়োবোট নিওক্সি রিরি অণুমানব দ্বিতীয় পৃথিবী লাল গ্রহের লাল মানব সবুজ মানব প্রজেক্ট ইক্টোপাস রোবটের পৃথিবী ভৌতিক আত্মা অতৃপ্ত আত্মা প্রেতাত্মা রক্ত তৃষ্ণা অভিশপ্ত আত্মা রক্ত পিপাসা উলু পিশাচের আত্মা শয়তানের সাধক চিলিকের আত্মা অশুভ আত্মা পিশাচ আত্মা ইলু পিচাশ প্রতিশোধের আত্মা রিবিট ধারাবাহিক রিবিট রিবিট এবং ওরা রিবিটের দুঃখ রিবিট ও কালো মানুষ শান্তিতে রিবিট রিবিট ও দুলাল হিমালয়ে রিবিট রিবিট ও এলিয়েন নিনিটি লো ধারাবাহিক লো নরেন্দ্র জমিদারের যুগে রাক্ষসের দ্বীপ জংলীর দেশে কিশোর ক্লাসিক ববির ভ্রমণ ডাইনোসারের ডিম লাল গ্যাং ডলার গ্যাং নীল মৃত্যু জমিদারের গুপ্তধন হারানো মুকুট কালু ডাকাত মুক্তিযুদ্ধের উপন্যাস নক্ষত্রের রাজারবাগ মুক্তিযোদ্ধা রতন প্যারাসাইকোলজি মায়াবী জোছনার বসন্তে জোছনা রাতের জোনাকি মন ভাঙা পরি নীল জোছনার জীবন ছায়া বৃষ্টি ভেজা জোছনা নীল জোছনার জীবন মায়াস্বর্গ ভ্রমণ ও বিদেশ অভিজ্ঞতা বসন্ত বর্ষার দিগন্তে জীবনধর্মী উপন্যাস জকি ২০১৩: মুক্তিযুদ্ধভিত্তিক উপন্যাস নক্ষত্রের রাজারবাগ গ্রন্থের জন্য কালি ও কলম তরুণ কবি ও লেখক পুরস্কার - ২০১২" ২০১৪: ছোটদের মেলা সাহিত্য পুরস্কার ২০১৪: কৃষ্ণকলি সাহিত্য পুরস্কার ২০১৫: সিটি আনন্দ আলো পুরস্কার ২০১৭: অগ্রণী ব্যাংক শিশু একাডেমী শিশুসাহিত্য পুরস্কার ২০১৮: বিজ্ঞান কল্পকাহিনী বিষয়ে অবদানের জন্য "বাংলা একাডেমি সাহিত্য পুরস্কার - ২০১৭" "এবার যারা পেলেন বাংলা একাডেমি পুরস্কার"। দৈনিক কালের কণ্ঠ। ২৭ জানুয়ারি ২০১৮। সংগ্রহের তারিখ ২৮ জানুয়ারি ২০১৮।  "মোশতাক আহমেদ"। প্রিয়.কম। ৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "এইচএসবিসি-কালি ও কলম তরুণ কবি ও লেখক পুরস্কার ২০১২"। কালি ও কলম। সংগ্রহের তারিখ ২৮ জানুয়ারি ২০১৮।  "'বাংলা একাডেমি সাহিত্য পুরস্কার ২০১৭' ঘোষণা"। দৈনিক যুগান্তর। ২৭ জানুয়ারি ২০১৮। সংগ্রহের তারিখ ২৮ জানুয়ারি ২০১৮।  রকমারি.কমে মোশতাক আহমেদের গ্রন্থ তালিকা অন্যপ্রকাশে মোশতাক আহমেদের গ্রন্থ তালিকা
সেলিনা বেগম

সেলিনা বেগম স্বপ্না (জন্ম: ১ জুন ১৯৬৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৮ জানুয়ারি ২০১৮।  উইকিমিডিয়া কমন্সে সেলিনা বেগম সংক্রান্ত মিডিয়া রয়েছে। মাননীয় সংসদ সদস্য সেলিনা বেগম ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
সেলিনা আখতার বানু

সেলিনা আখতার বানু হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৮ জানুয়ারি ২০১৮।  উইকিমিডিয়া কমন্সে সেলিনা আখতার বানু সংক্রান্ত মিডিয়া রয়েছে। মাননীয় সংসদ সদস্য সেলিনা আখতার বানু ওয়েব্যাক মেশিনে আর্কাইভকৃত ২০২৩-১০-১০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।